alexandrainst/scandi-wiki huggingface dataset:
Alexi Murdoch

Alexi Murdoch () er ein britisk musikar, låtskrivar og visesongar. 

Murdoch er fødd i London, men har vakse opp i både Hellas, Skottland og Frankrike og bur for tida i Berlin. 
Faren er gresk og mora er skotsk-fransk.

Karriere 

Murdoch flytte til USA i 1992 for å studera, og talentet hans blei oppdaga då ein DJ i Los Angeles starta å spela songane hans på lokalradio. Musikkindustrien synte stor interesse, men Murdoch skal ikkje ha brydd seg om dette.

Han platedebuterte med EP-en Four Songs i 2002, med over 50 000 selde eksemplar. Den fyrste fulle plata hans kom ut i 2006 og fekk namnet Time Without Consequence. Oppfylgjaren Towards the Sun kom i 2011.

Ein av dei «fire songane» frå debut-EPen heitte «Orange Sky». Den vart den mest spelte songen på ein lokalradio i Philadelphia i 2004. Seinare har denne songen vorte brukt til mange store USA-amerikanske fjernsynsseriar, som House, The O. C., Prison Break, Ugly Betty, Dirty Sexy Money, Ladder 49 og så bortetter. Fleire av songane hans har også vorte brukt i populære fjernsynsseriar og filmar, som Grey's Anatomy, Scrubs, Brothers & Sisters og One Tree Hill.

Kjelder 
 Denne artikkelen byggjer på «Alexi Murdoch» frå ,  den 19. oktober 2009.  
Fødselsdatoen er henta frå «Alexi Murdoch» frå ,  den 19. oktober 2009.
 

Britiske visesongarar
Eline Medbøe

Eline Medbøe Thoresen () er ein norsk tekstilkunstnar kjend under namnet Eline Medbøe. 

Medbøe vart fødd i Oslo som dotter av skodespelaren Katja Medbøe og arkitekten Tom Thoresen. Ho er syster av skodespelaren Andreas Medbøe Thoresen og arkitekten Vibeke Thoresen Dahle.

Ho var elev ved Fagerborg og Hartvig Nissen vidaregåande skular og Asker kunstskole før ho studerte tekstil ved Statens håndverks- og kunstindustriskole. Ho gjekk ut frå denne skulen i 2003. 

Som kunstnar har Eline Medbøe delteke på fleire gruppeustillingar, til dømes Østlandsutstillingen, Vårutstillingen, Textile Expressions in Contemporary Art og utstillingar ved Haugar Kunstmuseum, Ramsmoen museum og Hå gamle prestegard. Ho hadde si første separatutstilling på Østfold Kunstnersenter i Fredrikstad i 2006. I 2005 grunnla ho Galleri Briskeby saman med Line Harr Skagestad i 2005.

I 1996 tok mor til Medbøe livet av seg. Dei vanskelege kjenslene rundt dette førte til at Medbøe engasjerte seg i arbeid med andre etterlatne etter sjølvmord. I 2007 starta ho eit minneteppeprosjekt saman med organisasjonen LEVE.

Kjelder

Delar av denne artikkelen bygger på «Eline Medbøe» frå ,  den 19. oktober 2011.

Bakgrunnsstoff
Eline Medbøe ved kulturnett.no
Minneteppet

Norske tekstilkunstnarar
Kunstnarar frå Oslo
Symfoni nr. 85 av Haydn

Haydn sin Symphoni No. 85 i B-dur, Hoboken 1/85, er den fjerde av dei seks Paris-symfoniane (nr. 82-87) Skriven Joseph Haydn. Han er gjerne kjend som La Reine (Dronninga (av Frankrike)).

Bakgrunn 

Symfoni nr. 85 var gjort ferdig anten i 1785 eller 1786, og var ein del av dei sokalla Paris-symfoniane. Han er gjerne datert som den tredje av dei seks symfoniane Haydn fullførte, og den fyrste som blei skriven spesifikt for Paris.

Kallenamnet La Reine kjem av at symfonien blei kjend som eit favorittverk til Marie Antoinette, som på den tida var dronning av Frankrike. Det er den einaste Paris-symfonien som har eit kallenamn som går attende til 1700-talet. Trass i at Marie Antoinette, som ei austerriksk prinsesse utan tvil både var godt kjend med Haydn sin musikk frå tidlegare, og kunne ha interesser av å marknadsføre han i Paris, eksisterer det ingen prov for at symfonien har fortent namnet sitt.

Satsar 

Symfonien har dei fire normerte satsane, og er orkestrert for ein fløyte, to oboar, to fagottar, to horn, og strykarar.

Adagio-Vivace
Romance: Allegretto
Menuetto: Allegretto
Finale: Presto

Andresatsen er eit sett variasjonar over ein fransk folketone 'La gentille et jeune Lisette' (Den vakre, unge Lisette). Den langsame opninga av fyrstesatsen refererer til den franske ouverture-tradisjonen, og verket kan difor verke som eit medvitent forsøk på å appellere til eit fransk publikum.

Fyrstesatsen inneheld ein referanse til symfoni nr. 45 eller Farvel-symfonien, og ein kan òg finne ekko av denne i dei andre satsane. Denne symfonien blei framført i Paris i 1785, og blei samstundes gjeven ut i partiturform. Det er difor ein klar moglegheit for at denne referansen har noko å gjere med mottakinga Farvel-symfonien fekk i Paris, men vi veit diverre for lite om korleis symfonien blei motteken til å kunne kome til nokon klar konklusjon.

Kjelder 
Denne artikkelen bygger på «Symphony No. 85 (Haydn)» frå ,  den 19. oktober 2011.  
 

Symfoni 085
Musikk i 1780-åra
Singer-songwriter

Singer-songwriter eller songar og låtskrivar viser til ein musikar som framfører sjølvskrivne songar. Omgrepet er ofte brukt om ein eigen musikksjanger knytt til viser, folkrock og indierock, og viser særleg til soloartistar som akkompagnerer seg sjølve på eit akustisk instrument som gitar eller piano.

Singer-songwriter-stilen var særs populær på 1960-talet med artistar som Bob Dylan og Joan Baez, og blei vidareført av Neil Young, Leonard Cohen, Randy Newman, James Taylor, Nick Drake, Joni Mitchell, Cat Stevens og mange andre.

Sjå òg
Låtskrivar

Kjelder

Singer-songwriter ved utdanning.no
Denne artikkelen bygger på «Singer-songwriter» frå , og «Singer-songwriter» frå  den 19. oktober 2011.  

musikkyrke
musikarar
Klosters-Serneus

Klosters, offisielt Klosters-Serneus, er ein kommune i distriktet Prättigau/Davos i den sveitsiske kantonen Graubünden. Kommunen har  innbyggjarar () og eit areal på . Kommunesenteret ligg 1 179 meter over havet, ca. 10 km frå Davos.

Turisme er hovudnæring, og Klosters er særleg kjend som vintersportstad, 150 km frå Zürich, den næraste internasjonale flyplassen. Reisa tar kring 1,5 time. Klosters ligg 10 km frå Davos.

Kommunen ligg i Klosters kreis og vart skapt i 1865 då dei tidlegare kommunane Serneus og Klosters vart slått saman. Kommunen har i nordaust ei om lag 15 kilometer lang grense til Austerrike. Verstanclahorn, ein av toppane i Silvrettafjella, er det høgste fjellet i Klosters-Serneus.

Kjelder

Denne artikkelen bygger på «Klosters-Serneus» frå ,  den 19. oktober 2011 og «Klosters-Serneus» frå ,  den 30. mars 2012.

Bakgrunnsstoff
 Offisiell nettstad

Kommunar i Graubünden
Vintersportstader i Sveits
Zernez

Zernez er ein kommune i distriktet Inn i den sveitsiske kantonen Graubünden. Kommunen har  innbyggjarar () og eit areal på . Kommunesenteret ligg 1474 meter over havet. 

Zernez grensar i søraust til Italia. Zernez er eit trafikknutepunkg med vegar oppover i Engadindalen og mot og towards Italia]], nedre Engadin mot Austerrike, over Fuornpasset og inn i Val Mustair og over Flüelapasset. Zernez er eit senter for vitjarar til Sveits nasjonalpark. Kommunen ligg i Sur Tasna kreis langs vegen til Ofenpasset inn i Engadin. Han består av landsbyen Zernez og Brail. Lai da Ova Spin er eit reservoar langs elva Spöl som ligg i kommunen. 

Retoromansk er det mest utbreidde talemålet i kommunen, men det har i lang tid vore ein vekst mellom dei har tysk til daglegspråk.

Kjelder
Denne artikkelen bygger på «Zernez» frå ,  den 19. oktober 2011 og «Zernez» frå ,  den 30. mars 2012.

Bakgrunnsstoff 
Offisiell nettstad (tysk)

Kommunar i Graubünden
Bregaglia

Bregaglia er ein kommune i distriktet Maloja i kantonenen Graubünden i Sveits. Kommunen har  innbyggjarar () og eit areal på . Kommunesenteret ligg 994 meter over havet.

Kommunen vart danna 1. januar 2010, då Bondo, Castasegna, Soglio, Stampa og Vicosoprano vart slått saman. Alle ligg i Val Bregaglia.. Bregaglia grensar til Italia både i vest og i sør. Her reiser Bregagliafjella seg.

Kjelder
Denne artikkelen bygger på «Bregaglia» frå ,  den 19. oktober 2011.

Bakgrunnsstoff
Bregaglia su PortaleBregaglia.ch
5 milioni per il nuovo Comune di Bregaglia sul sito della RSI

Kommunar i Graubünden
Skipingar i 2010
Samedan

Samedan er ein by og kommune i distriktet Maloja i den sveitsiske kantonen Graubünden. Kommunen har  innbyggjarar () og eit areal på , fordelt på to område, då ein eksklave ligg på sørsida av hovuddalføret Ober-Engadin. Kommunesenteret ligg 1721 meter over havet, fem kilometer nordaust for St. Moritz.

Retoromansk var det stadeigne talemålet, men sidan 1980-åra har tysk vorte talemålet til eit fleirtal av befolkninga.

Kommunen ligg i Oberengadin kreis sentrlat i Oberengadindalen langs elva Inn. Han består av landsbyen Samedan og grenda Punt Muragl, den øvre delen av Val Bever samt ein eksklave som omfattar nesten heile Rosegtal.

Kjelder
Denne artikkelen bygger på «Samedan» frå ,  den 19. oktober 2011.

Bakgrunnsstoff 
Offisiell nettstad (tysk)

Kommunar i Graubünden
Pontresina

Pontresina (retoromansk Puntraschigna) er ein kommune i distriktet Maloja i kantonenen Graubünden i Sveits. Kommunen har  innbyggjarar () og eit areal på . Kommunesenteret ligg 1805 meter over havet.

Retoromansk var det stadeigne talemålet. Innvandring førte til at tysk talemål var i fleirtal allereie tidleg i 1900-åra.

Kommunen ligg i Oberengadin kreis i Val Bernina, som er den høgastliggande sidedalen til Engadindalen. Pontresina er ein turistdestinasjon i seg sjølv, men vert ofte overskugga av den meir kjende nabokommunen St. Moritz.

Han består av dei gamle landsbyane Laret, San Spiert samt Giarsun og nyare utbyggingar i fjellsida 8som Muragls).

Isbrear i nærleiken er Morteratschbreen og Rosegbreen. Morteratsch har skiheis og ei lang skiløype ned breen.

Kjelder

Denne artikkelen bygger på «Pontresina» frå ,  den 30. mars 2012.

Bakgrunnsstoff
Pontresina

Bilete frå Pontresina, Sveits

Kommunar i Graubünden
Vintersportstader i Sveits
Okanaelva

Okana River (engelsk Okana River, tidlegare Ohiriri River) er ei elv på Bankshalvøya i regionen Canterbury på Sørøya på New Zealand. Ho renn mot sørvest forbi busetnaden Little River der ho møter Okutielva. Desse to elvene dannar den korte Takiritawaielva som renn ut i nordenden av Forsythsjøen.

Kjelder
Denne artikkelen bygger på «Okana River» frå ,  den 19. oktober 2011.

Bakgrunnsstoff 
Land Information New Zealand (LINZ) om Okana River.
Miljøverndepartementet på New Zealand (Dept. of Conservation) om Lake Forsyth og Okana River. 
A directory of wetlands in New Zealand Frå Miljøverndepartementet på New Zealand.

Elver på New Zealand
Canterbury på New Zealand
Sandstein

Sandstein er ein sedimentær bergart hovudsakleg danna av sandkorn som er bundne saman med eit mineralsk bindemiddel. Han finst i ulike fargar, vanlegvis i eit spekter frå gråkvit til raudbrun.

Som med vanleg sand er hovudbestanddelen i bergarten kvarts og feltspat, sidan dette er dei vanlegaste minerala i jordskorpa. Bindemiddelet er som regel utfelt kvarts, kalk, leire eller jernsambindingar. Visse sandsteinar har holrom mellom korna som ikkje er heilt fylt av mineralavsettingar. Desse kan innehalda vatn eller petroleum.

Typar
Sandstein med mykje feltspat kallar ein arkose om han er grovkorna og raudleg og gråvakke om han er finkorna og grågrøn. 

Sandstein finst fleire stader i Noreg, mellom anna i Oslofeltet (til dømes brumundsandstein), Trysil (trysilsandstein), på Ringerike (ringerikssandstein), i ytre Sogn og Fjordane og Sør-Trøndelag (frå devon) og Oppland/Hedmarksområdet og Finnmark («sparagmitt», ei eldre nemning på arkoser og gråvakker)

Omdanna (metamorfe) sandsteinar blir kalla kvartsittar.

Eigenskapar
Nokre typar sandstein er svært hardføre, men andre kan lett bli nedslitne av vind og vatn. Sandsteinar med kalk som bindemiddel forvitrar lett når dei blir utsette for sur nedbør. Forvitra sandstein har skapt naturlege bogar, hòler og andre steinformasjonar ei rekkje stader i verda.

Bruk
Sandstein er lett å skjera ut og er mykje brukt som bygningsstein og inventar. 

Porøs sandstein som inneheld petroleum er viktige reservoarbergartar ved olje- og gassutvinning, mellom anna ved Statfjord og Trollfeltet i Nordsjøen.

Sjå òg
Siltstein

Kjelder
Denne artikkelen bygger på «Sandstein» frå ,  den 19. oktober 2011.  
 
«sandstein» i Store norske leksikon. Henta 2011-10-19.

Sedimentære bergartar
 
Stein
Byggjematerial
Johannes Hjelmslev

Johannes Hjelmslev () var ein dansk matematikar. 

Han tok doktorgraden i 1897 og var frå 1905 professor i deskriptiv geometri ved Den polytekniske læreanstalt. Frå 1917 til 1942 var han professor i matematikk ved universitetet i København, og var rektor på universitetet i 1928 og 1929. 

Han skreiv mange verk om det aksiomatiske grunnlaget til geometrien og gav òg ut meir elementære lærebøker, der han mellom anna foreslo nye prinsipp for geometriundervisninga.

Kjelder
 Johannes Hjelmslev. (2011-10-19) I Store norske leksikon. Henta frå http://snl.no/Johannes_Hjelmslev

Danske matematikarar
Professorar ved Københavns Universitet
Folk frå København
Geometerar
Matematikarar på 1900-talet
Karl Ferdinand Degen

Karl Ferdinand Degen () var ein dansk matematikar. 

Han var professor i matematikk ved universitetet i København frå 1814. Blant dei matematiske arbeida hans kan ein særleg nemne tabellane hans over løysingar av den såkalla pellske likninga. Niels Henrik Abel meddelte nokre av dei første matematiske resultata sine i brev til Degen, og studiane til Abel av elliptiske funksjonar skuldast truleg innverknaden til Degen.

Kjelder
 

Danske matematikarar
Folk frå Braunschweig
Matematikarar på 1800-talet
Lars Ahlfors

Lars Valerian Ahlfors () var ein finsk-amerikansk matematikar. 

Han tok doktorgraden ved universitetet i Helsingfors i 1930. I åra 1938–1944 var han professor ved universitetet i Helsingfors, og i 1945 og 1946 i Zürich. Frå 1046 til 1977 var han professor ved Harvard University i USA. Ahlfors publiserte fleire gode arbeid om riemannske flater og analytiske funksjonar – på desse områda fortsette han med arbeida til læraren sin Rolf Nevanlinna. Ved den internasjonale matematikarkongress i Oslo i 1936 vart Ahlfors tildelt Fields-medaljen i gull.

Kjelder
 Lars Valerian Ahlfors i Store norske leksikon (2011-10-19).

Finske matematikarar
USA-amerikanske matematikarar
Folk frå Helsingfors
Fieldsmedaljen
Wolfprisen i matematikk
Finsk-amerikanarar
Matematikarar på 1900-talet
Parallellepiped

Eit parallellepiped er ein lukka tre-dimensjonal geometrisk figur beståande av seks flate sider, der to og to sider er parvis parallelle. Med andre ord er alle sideflatene i eit parallellepiped parallellogram.

Kjelder
Denne artikkelen bygger på «Parallellepiped» frå ,  den 19. oktober 2011.  
 

Polyeder
Prismatoide polyeder
Reduksjon i matematikk

Reduksjon i matematikk tyder tilbakeføring til ei enklare form. Eit redusert uttrykk er ein formel som er brakt på den enklaste mogelege forma.

Kjelder
 reduksjon. (2011-10-19) I Store norske leksikon. Henta frå http://snl.no/reduksjon/matematikk

Matematisk terminologi
Lineær algebra
Differensialrekning
Korrelasjon

Korrelasjon eller samvariasjon er i statistikk og sannsynsrekning eit mål på styrken og retninga på den lineære samvariasjonen mellom to variablar. 
Empirisk observert samvariasjon er ein naudsynt, men ikkje tilstrekkeleg, føresetnad for å avdekkje om det er kausalitet, det vil seie at ein variabel er årsak til ein annan.

Pearsons produkt-moment-korrelasjon 
Pearsons korrelasjonskoeffisient for produkt-moment (ofte referert til som korrelasjonskoeffisienten eller berre korrelasjonen) er eit mål på den linære korrelasjonen mellom to stokastiske variablar. Korrelasjonen mellom  og  har ofte notasjonen . For to stokastiske variablar  og  er korrelasjonen definert som

der  er kovarians og  er varians.

Denne korrelasjonskoeffisienten har alltid verdi mellom og ein og minus ein per definisjon. Dersom korrelasjonen mellom  og  er lik 1, så er det ein perfekt, lineær korrelasjon mellom dei to.  Med andre ord finst det to konstantar  og  slik at:

Sjå òg
Kausalitet
Kovarians

Kovarians og korrelasjon
Dimensjonslause tal
Segment i matematikk

Segment er i matematikk eit kurvesegment som er definert i plangeometrien som den delen av planet som er avgrensa av ei kurve og éin av kordane til kurva. Som oftast er kurva ein sirkel. I rommet kan eit flatesegment definerast på tilsvarande måte, som den delen av rommet som eit plan avskjer av ei flate, til dømes ei kule.

Kjelder
 segment. (2011-10-19) I Store norske leksikon. Henta frå http://snl.no/segment/matematikk

Lineær algebra
Elementær geometri
Trinom

Trinom i matematikk er eit uttrykk, som regel eit polynom, som har tre ledd.

Kjelder
 trinom. (2011-10-19) I Store norske leksikon. Henta frå http://snl.no/trinom/matematikk

Abstrakt algebra
Kompleks analyse
Numerisk analyse
Symbol i matematikk

Symbol i matematikk er skriftteikn som står for eit matematisk objekt, operasjon, relasjon eller liknande. Matematiske objekt kan vere tal, polynom og punkt.

Grunnleggande matematiske symbol

Kjelder
Denne artikkelen bygger på «Matematiske symboler» frå ,  den 19. oktober 2011.  
 

Matematiske symbol
Matematisk notasjon
Matematisk logikk
Matematikk
Rolf Nevanlinna-prisen

Rolf Nevanlinna-prisen eller Nevanlinna-prisen er ein matematikkpris som vert delt ut av International Mathematical Union på den internasjonale matematikarkongressen kvart fjerde år. Prisen vert gjeven til unge matematikarar som driv med dei matematiske aspekta ved informasjonsvitskap. Prisen vert finansiert av Helsingfors universitet og vart delt ut første gong 1982. Prisen er kalla opp etter den finske matematikaren Rolf Nevanlinna.

Prisvinnarar

Sjå òg 
Fields-medalje

Kjelder

Matematikkprisar
Skipingar i 1981
Informasjonsteori
Rolf Nevanlinna

Rolf Herman Nevanlinna () er kanskje den mest kjende finske matematikaren. 
Han er særleg kjent for arbeidet sitt med teori om funksjonar, Nevanlinna-teorien.  I tillegg var han særs opptatt av kultur og politikk. Han var ein aktiv medlem av det finske nasjonalistiske partiet IKL og av den finske pro-tyske rørsla. Nevanlinna var òg ein talentfull amatørmusikar. 

Han var professor i Helsingfors frå 1926 og var rektor ved Helsingfors universitet frå 1941 til 1945. Frå 1948 hadde han ei forskarstilling ved Det finske akademiet. Han fekk tilbodet om fleire utanlandske professorat, men oppheldt seg i Helsingfors heile livet, bortsett frå kortare besøk. 

I 1981 vart det oppretta ein matematikkpris i hans namn, Rolf Nevanlinna-prisen, som vert delt ut kvart fjerde år.

Kjelder
Denne artikkelen bygger på «Rolf Nevanlinna» frå ,  den 19. oktober 2011.

Bakgrunnsstoff

Nevanlinna i MacTutor: History of Mathematics archive
Nevanlinna i Mathematics Genealogy Project

Finske matematikarar
Matematikarar på 1900-talet
Projeksjonsteikning

Projeksjonsteikning er ein del av den deskriptive geometrien der eit objekt vert avbilda i eit plan ved hjelp av projeksjonsstråler. I rettvinkla (ortogonal) projeksjon er alle projeksjonsstrålene parallelle og vinkelrette på planet. Det er denne projeksjonsforma ein nyttar i elementær projeksjonsteikning. På teiknearket avbildar ein objektet ved rettvinkla projeksjon i to tenkte plan: eitt som ligg horisontalt, kalla horisontalplanet, og eitt som står vertikalt, kalla vertikalplanet. Skiljelinja mellom dei to planane på teiknearket vert kalla grunnlinja. Biletet av objektet i horisontalplanet vert omtalt som horisontalprojeksjonen (grunnrisset) og i vertikalplanet vertikalprojeksjonen (opprisset).

Ofte nyttar ein eit tredje plan, profilplanet, som står vinkelrett på til dømes horisontalplanet og samstundes er plassert slik at projeksjonen av objektet i dette planet, profilprojeksjonen eller profilrisset, viser utfyllande detaljar til horisontalprojeksjonen og vertikalprojeksjonen.

Kjelder
 projeksjonstegning. (2011-10-20) I Store norske leksikon. Henta frå http://snl.no/projeksjonstegning/matematikk

Grafiske projeksjonar

hi:प्रक्षेप
en:Graphical projection
es:Proyección gráfica
it:Proiezione (geometria)
nl:Projectiemethode
ru:Проекция (геометрия)
ta:வீழ்ப்பு வரைபடங்கள்
ja:投影図
Den føderale krigen

Den føderale krigen i Venezuela (spansk La Guerra Federal, Guerra Larga eller Guerra de los Cinco Años) var ein borgarkrig som varte frå 1859 til 1863. Konflikten stod mellom dei konservative, som hadde monopol på maktposisjonar og eigedom, og dei liberale, som ville ha sosiale og politiske reformer. Dei liberale kravde også større sjølvstyre for provinsane, og blei derfor kjende som føderalistar. Borgarkrigen ende med siger for føderalistane. 

Den føderale krigen hadde få ordinære slag. Det første, ved Santa Inés i desember 1859, gav føderalistane leia av Ezequiel Zamora siger. Men i januar 1860 førte ei kringsetjing av San Carlos til at føderaliststyrkene blei svekka og at Zamora blei drepen. I slaget ved Coplé i februar same året tapte føderalistane for regjeringsstyrkane.

Den nye føderalistleiaren John Chrysostom Falcon delte opp hæren og byrja ein geriljakrig. I 1862 vann dei føderale styrkane fleire viktige sigrar. Regjeringsstyrkane blei svekka av dette og av deserteringar frå eigne rekkjer.  

22. mai 1863 skreiv president Jose Antonio Paez og føderalistleiaren John Chrysostom Falcon under ein fredsavtale. I desember same året blei Falcon vald til førebels president.

Krigen var den største Venezuela hadde hatt sidan sjølvstendet. Over 200 000 menneske døydde i krigshandlingar eller frå svolt og sjukdom som følgde borgarkrigen, i eit land med berre litt over ein million innbyggjarar.

Kjelder
Denne artikkelen bygger på «Federal War» frå , og «Guerra Federal» frå  den 19. oktober 2011.

Bakgrunnsstoff

Venezuelansk historie
Krigføring på 1800-talet
Borgarkrigar
Oskulasjon

Oskulasjon tyder i matematikk så nær kontakt som mogeleg mellom to kurver utan at dei kryssar kvarandre. Dette skjer når kurvene i eit felles punkt i tillegg har felles tangent. 

Funksjonane  og  oskulerer til dømes i origo. 

Når ein sirkel oskulerer med ei kurve kallar ein sirkelen oskulasjonsirkelen til kurva. Sirkelen og kurva har då same krumming i kontaktpunktet.

Kjelder
 

Multivariat analyse
Differensiell geometri
Singularitetsteori
Showgirl: The Greatest Hits Tour

Showgirl: The Greatest Hits Tour var ein konsertturne av den australske songaren Kylie Minogue. Minogue planla opphavleg konsertar i Australia og Asia under turneen, men ho vart tvinga til å avbryte då ho vart diagnostisert med brystkreft. Ho gjenopptok turneen den 11. november 2006 med ein konsert i Sydney med ein revidert settliste og nye kostyme. Turneen er berekna til å ha spelt inn over 19,9 millionar dollar i Storbritannia åleine.

Speleliste 
Act 1: Showgirl
«Overture» (Instrumental introduksjon)
«Better the Devil You Know»
«In Your Eyes»
«Giving You Up»
«On a Night Like This»

Act 2: Smiley-Kylie
Medley:
«Shocked» (inneheld utdrag frå «Do You Dare?», «It's No Secret», «Give Me Just a Little More Time», «Keep on Pumpin' It» og «What Kind of Fool (Heard All That Before)»)
«What Do I Have to Do?» (inneheld utdrag frå «Over Dreaming (Over You)»)
«Spinning Around» (inneheld utdrag frå «Step Back in Time» med elementar av «Finally» og «Such a Good Feeling»)

Act 3: Denial
«In Denial»
«Je Ne Sais Pas Pourquoi»
«Confide in Me»

Act 4: What Kylie Wants, Kylie Gets
«Red Blooded Woman» (inneheld utdrag frå «Where the Wild Roses Grow»)
«Slow»
«Please Stay»

Act 5: Dreams
«Over the Rainbow»
«Come into My World»
«Chocolate»
«I Believe in You»
«Dreams»

Act 6: Kyliesque
«Hand on Your Heart»
«The Loco-Motion»
«I Should Be So Lucky»
«Your Disco Needs You»

Act 7: Minx in Space
«Put Yourself in My Place»
«Can't Get You Out of My Head»

Ekstranummer
«Especially for You» (inneheld element av «Love's in Need of Love Today»)
«Love at First Sight»

Konsertar

Kjelder

Bakgrunnsstoff 
Offisiell nettstad for Kylie Minogue
Showgirl - The Greatest Hits Tour

Kylie Minogue-konsertturnear